28/11/2013 | Administración LocalMunicipal
Oleiros
Urbanismo
Exposición pública aprobación inicial Modificación Puntual Plan Parcial SUD-11, Xaz. Expte. FG nº 560

Ignorándose o paradoiro actual dos titulares catastrais seguintes afectados pola tramitación da Modificación Puntual do Plan Parcial do Sector SUD-11 “Campo de Golf”, en Dorneda: Así como de posibles titulares descoñecidos, pola presente notifícase, de conformidade co establecido no art.59.4 da Lei 30/92 de 26 de novembro, de Réxime Xurídico das Administracións Públicas e do Procedemento Administrativo Común, o acordo do teor literal seguinte: Na Casa Consistorial de Oleiros, a trece de novembro de dous mil trece, o Sr. Alcalde-Presidente, DON ÁNGEL GARCÍA SEOANE, dita a seguinte RESOLUCIÓN: RESULTANDO que se emitiu informe pola Coordinadora de Servizos Urbanísticos de data 12.11.13, do teor literal seguinte: “O Plan Parcial do SUD-11 aprobouse definitivamente polo Concello Pleno en sesión de 25 de abril de 2013. Pola Xunta de Compensación do SUD-11 Xaz, preséntase para súa aprobación, documento de modificación puntual do Plan Parcial. Como sinala o informe do arquitecto municipal de data 11.11.2013, os aspectos obxecto de modificación son os seguintes: 1.- Usos deportivo extensivo e terciario. Introdúcese como posibles usos na zona deportivo-extensiva privada (GOLF), o uso hoteleiro e relixioso. A intención é poder acondicionar parte da edificación do Pazo de Xaz para hotel e poder destinar a capela existente a actos relixiosos. De igual xeito no uso terciario incorpórase expresamente o uso de hostalería, xa podía entenderse incorporado como uso comercial e exclúese a especialidade da tipoloxía de apartahoteis. As modificacións incorpóranse na páx.64 na descrición xeral do uso golf e na páx.104 no cadro de usos na normas xerais de usos.2.- Campo de Golf. Parcelas Golf-1 e Golf-2. Faise un axuste do reparto da edificabilidade prevista entre a parcela de Golf-1 e de Golf-2 mantendo a edificabilidade conxunta. O obxectivo é viabilizar a actuación prevista sobre o Pazo de Xaz de xeito que se poidan aproveitar as superficies de semisotos para usos computables. A tal fín redúcese en 500 m2 a edificabilidade computable no Golf-1 en favor da parcela de Golf-2.3.- Posibilidade de axuste da reserva prevista de vivenda protexida. Tendo en conta os axustes lexislativos a nivel autonómico e estatal da reserva de vivenda protexida esixibles aos desenvolvementos urbanísticos, e en previsión de que dita reserva poida sufrir variacións, introdúcese esta corrección. Mantense con carácter preliminar o 30% previsto da reserva, sen prexuízo de que se variase a lexislación modificando a porcentaxe esixible, os bloques RB-2.2, RB-2.3 e RB-2.4 puideran destinarse a vivenda libre.4.- Axuste na superficie computable do Pazo de Xaz. En coordinación co aspecto nº 2, defínense as superficies computables dentro do Pazo de Xaz de xeito que cumprindo a edificabilidade máxima computable, encaixe o programa previsto para o edificio. Mantéñense en todo caso os criterios de protección patrimonial.5.- Correccións en relación co desenvolvemento do Proxecto de Urbanización.5.1.- Incorpórase unha nova parcela para situar un centro de transformación axustando as superficie de solo de infraestruturas. Esta parcela para o Centro de Transformación, sitúase entre a parcela do Golf-1 e a do Golf-2. Colócase inmediata ao peche do Pazo de Xaz e polo tanto lindando co límite de protección integral do mesmo e dentro do contorno de protección.5.2.- Modifícanse as rasantes dalgunhas rúas para un mellor deseño das redes de saneamento e pluviais. Esta modificación das rasantes varía os volumes de terra de desmonte e de terraplenado facendo no cómputo global que diminúa a diferenza entre ambos en aproximadamente 1000 m3. As modificacións propostas non alteran a ordenación proposta, nin se incrementa a intensidade de uso, polo que non teñen incidencia nos estándares de dotacións públicas. Tampouco afectan a terreos cualificados como zonas verdes. A modificación puntual formúlase como texto completo de plan parcial a fin de facilitar súa utilización posterior, sen ter que acudir a varios documentos, e que se completa co tomo de ANEXOS (17 Anexos) do plan parcial aprobado (documento 3.04.2013 nº 3872) referidos a documentos de información, documentos de ordenación e avaliación ambiental estratéxica. Con data 17.07.2013 solicitouse a declaración da innecesariedade de sometemento da modificación puntual ao trámite de avaliación ambiental estratéxica, e con data 14.10.2013 declaróuse a innecesariedade de tramitar a avaliación ambiental. Recibiuse no Concello o 29.10.2013, escrito nº 14702. Por Resolución de 14 de outubro de 2013 do Secretario Xeral de Calidade e Avaliación Ambiental, acordóuse non someter ao procedemento de avaliación ambiental estratéxica a Modificación Puntual do Plan Parcial do Sector SUD-11 Dorneda-Campo de Golf, no Concello de Oleiros, ao ter sido sometido ao proceso de avaliación o plan parcial obxecto de modificación e a modificación puntual que agora se tramita son un conxunto de modificacións menores que non supoñen variacións fundamentais das estratexias, directrices e propostas formuladas, nin producen diferenzas nas características dos efectos previstos nin da zona de influencia. Incorpórase neste documento a MEMORIA AMBIENTAL emitida pola Secretaria Xeral o 24.07.2012, pois establece unha serie de determinacións finais que forman parte do documento asi como determinacións a ter en conta para a redacción do Plan Parcial. A disposición final primeira do Real Decreto 297/2013 de 26 de abril (publicado no BOE de 17.05.2013) modifica a disposición final segunda do Real Decreto 2591/98 de 4 de decembro sobre ordenación dos aeroportos de interese xeral e súa zona de servizo que obriga a remitir ao Ministerio de Fomento os proxectos de plans ou instrumentos de ordenación urbanística ou territorial así como súas revisións ou modificacións incluído o planeamento de desenvolvemento (apartado 5 da disposición final segunda), o cal cumprimentouse o día 06.11.2013 nº saida 10157. A fin de axilizar a tramitación da Modificación Puntual do Plan Parcial, simultaneanse os prazos para informar as servidumes aeronáuticas cos de exposición pública e audiencia aos interesados, sen prexuízo que para a aprobación definitiva do documento deba estar incorporado no expediente o informe favorable da Dirección General de Aviación Civil. Á vista do contido da modificación puntual resulta que en canto a informes sectoriais procede únicamente solicitar informe da Dirección Xeral de Patrimonio Cultural en relación ao Pazo de Xaz, polas modificacións relativas a usos deportivo extensivo e terciario e axuste de reparto de edificabilidade entre Campo de Golf. Parcelas Golf-1 e Golf-2. O contido da modificación sobre “posibilidade de axuste da reserva prevista de vivenda protexida” introdúcese en relación á Disposición transitoria segunda da Lei 8/2013 de 26 de xuño de rehabilitación, rexeneración e renovación urbana sobre regra temporal de aplicación excepcional da reserva mínima de solo para vivenda protexida e Disposición transitoria sétima sobre reserva de solo para vivenda protexida nos plans xerais aprobados da Lei 8/2012 de 29 de xuño, de vivenda de Galicia e Resolución de 9 de xaneiro de 2013, pola que se fíxan as porcentaxes de reserva de solo para vivenda protexida, por se é posible a reducción unha vez que pola Consellería de Medio Ambiente, Territorio e Infraestrutura, se aclare a conciliación das tres normas citadas e a forma de aplicarse. Finalmente o documento presentado adoece de incorreccións na formulación do mesmo referidas a erros tipográficos na enumeración do articulado, que deberán ser corrixidas polo equipo redactor antes da aprobación definitiva. Considerando que o artigo 86 da Lei 9/2002 sobre tramitación de planeamento de desenvolvemento dispón: 1. A tramitación dos plans parciais, plans especiais e plans de sectorización axustarase ao seguinte procedemento: · a) O órgano municipal competente procederá a súa aprobación inicial e o someterá a información pública como mínimo durante un mes e como máximo durante dous meses, mediante anuncio que se publicará no Diario Oficial de Galicia e en dous dos xornais de maior difusión na provincia. Simultáneamente notificarase individualmente a tódalas persoas propietarias dos terreos afectados. A estes efectos, únicamente será obrigatoria a notificación ás persoas titulares que figuren no catastro, debendo figurar a relación na documentación do plan. · b) Durante o mesmo tempo en que se realiza o trámite de información pública, a administración municipal deberá recabar das administracións públicas competentes os informes sectoriais que resulten preceptivos, que haberán de ser emitidos no prazo máximo dun mes, salvo que a lexislación sectorial sinale outro prazo. · c) Os servizos técnicos e xurídicos municipais deberán emitir informe respecto á conformidade do plan coa lexislación vixente e a calidade técnica da ordenación proxectada. Considerando que ao estar constituída a Xunta de Compensación como entidade urbanística actuante e con personalidade xurídica propia, que é a que presenta o documento, a notificación aos titulares catastrais únicamente deberá realizarse aos non incorporados á Xunta de Compensación, pois os incorporados integran a persoa xurídica que como promotora da modificación é obxecto de notificación dos actos de tramitación do expediente. Considerando que o art.21.1. J) da Lei de Bases de Réxime Local establece a competencia do Alcalde para “las aprobaciones de los instrumentos de planeamiento de desarrollo del planeamiento general no expresamente atribuidas al Pleno, así como la de los instrumentos de gestión urbanística y de los proyectos de urbanización”. Por todo o que, en uso das facultades atribuídas pola lei, RESOLVO: Primeiro.- Aprobar inicialmente a Modificación Puntual do Plan Parcial do Sector SUD-11. DORNEDA-CAMPO DE GOLF-OLEIROS (documento rexistro entrada 11095 de 13.08.2013 completado o 11 de outubro de 2013 nº 13.809), que comprende memoria, planos e incorporación de copia da Resolución da Secretaría Xeral de Calidade de Avaliación Ambiental Estratéxica do Plan Parcial do Sector SUD-11. O documento apróbase inicialmente coa seguinte condición: Segundo.- Someter o expediente ao trámite de información pública durante o prazo de dous meses mediante anuncio que se publicará no Diario Oficial de Galicia e en dous xornais de maior difusión na provincia. Terceiro.- Notificar á Xunta de Compensación e aos titulares de terreos e demáis dereitos, non incorporados na Xunta. Cuarto.- Solicitar da Dirección Xeral de Patrimonio Cultural en relación ao Pazo de Xaz, o informe sectorial necesario que deberá ser emitido no prazo dun mes, excepto que a lexislación sectorial sinale outro prazo (a Lei 8/1995 non recolle prazo para a emision do informe) coa advertencia que de conformidade co art.83.2 da Lei 30/92 de 26 de novembro, se poderá proseguir coa tramitación do expediente e que o informe emitido fora de prazo poderá non ser tido en conta ao adoptar a correspondente resolución (Sentencia TS Sala 3ª de 24.11.2011).” Oleiros, 18 de novembro de 2013. O Alcalde-Presidente, Asdo.: Ángel García Seoane.